OpenLLM-France/wikimedia huggingface dataset:
# Oriol Vinyals

Oriol Vinyals (Sabadell) és un investigador català, format a la Universitat Politècnica de Catalunya i a la Universitat de Berkeley, líder del grup de recerca en Deep Learning de Google Deepmind. El 2016 fou escollit per la revista MIT Technology Review com un dels 35 joves més innovadors.

## Referències

* ↑ García Campos, Juan Manuel «Un investigador catalán de Google participa en un avance clave». La Vanguardia, 04-12-2014 [Consulta: 30 octubre 2019].
* ↑ mireia.ribera.mitjans «Oriol Vinyals (FME-UPC) al TOP 35 dels pioners, segons el MIT — Facultat de Matemàtiques i Estadística — UPC. Universitat Politècnica de Catalunya». Facultat de Matemàtiques i Estadística.
* ↑ «Oriol Vinyals». [Consulta: 16 abril 2024].
* ↑ Fernanda Ortiz. «Oriol Vinyals, único español de la lista del MIT de los innovadores menores de 35» (en castellà), 24-08-2016. [Consulta: 30 octubre 2019].
# Paloma García Ovejero

Paloma García Ovejero (Madrid, 1975) és una periodista espanyola.
Llicenciada en periodisme per la Universitat Complutense de Madrid, va ampliar estudis a la New York University. Va treballar a la Cadena Cope des del 1998 a les seccions de Cultura i Societat de la redacció de Madrid i des del 2012 de corresponsal a Roma, substituint Paloma Gómez Borrero.
Va ser sotsportaveu de la Sala Stampa del Vaticà des de l'1 d'agost del 2016, juntament amb el portaveu, l'americà Greg Burke. El 31 de desembre de 2018 va renunciar al càrrec de portaveu del Vaticà, juntament amb el número u, Greg Burke. El Papa Francesc va acceptar les dimissions i va designar de manera provisional Alessandro Gisotti.

## Referències

* ↑ Boo, Juan Vicente «El Papa nombra a la periodista de Cope Paloma García Ovejero viceportavoz del Vaticano». ABC, 11-07-2016 [Consulta: 11 juliol 2016].
* ↑ «Greg Burke direttore sala stampa S. Sede». Ansa, 11-07-2016 [Consulta: 11 juliol 2016].
* ↑ Pacho, Lorena «Dimiten los portavoces del Papa, Greg Burke y Paloma García Ovejero». El País, 31-12-2018.
# Paloma Gómez Ossorio

Paloma Gómez Ossorio (Madrid, 11 de març de 1943 ha estat una política alicantina d'origen madrileny, diputada a les Corts Valencianes en la III Legislatura.

## Biografia

Va fer estudis de dret, però no ha acabat la carrera, i ha treballat com a professora d'idiomes i com a especialista en rehabilitació sanitària.
Inicialment va militar en la Unió de Centre Democràtic, partit amb el qual fou candidata per la província d'Alacant al Congrés dels Diputats a les eleccions generals espanyoles de 1977 i al Senat a les eleccions generals espanyoles de 1979, però no fou escollida. Després de l'ensulsiada de la UCD va marxar al Partit d'Acció Democràtica de Francisco Fernández Ordóñez. Va entrar en el PSPV-PSOE de la mà de Luis Berenguer Fuster, i fou escollida regidora de l'ajuntament d'Alacant a les eleccions municipals espanyoles de 1983 i diputada a les eleccions a les Corts Valencianes de 1991. Ha estat vicepresidenta de la Comissió de Política Social i Ocupació de les Corts Valencianes.
Posteriorment fou assessora de la campanya electoral del PSPV a les eleccions a les Corts Valencianes de 1995, però el 1996 fou contractada pel Partido Popular per treballar a la Diputació d'Alacant. Aleshores ingressà al PP, i pel gener de 2011 fou nomenada Directora General de Planificació i Gestió del Medi de la Conselleria de Medi Ambient de la Generalitat Valenciana.

## Referències

* ↑ Javier Paniagua Fuentes i J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p. 254. ISBN 9788495484802.
* ↑ Candidats de la UCD, als Arxius Linz
* ↑ «Fitxa de les Corts Valencianes». Arxivat de l'original el 2016-03-04. [Consulta: 15 juny 2015].
* ↑ (20/02) Gómez Ossorio afirma a Xàbia que el Pla d'Usos del Montgó podria aprovar-se enguany. a vilaweb, 19 de febrer de 2003
* ↑ Consell y CAM colaboran para conservar el Hondo, ABC, 28 de març de 2001
# Papirs de Berlín

Els papirs de Berlín són una sèrie de documents egipcis de l'Imperi Mitjà datats entre el 2160 i el 1700 aC, que foren trobats a principis del segle xix a la necròpoli de Memfis, Saqqara.

## Papirs mèdics (papirs de Berlín 3038)

Contenen dades mèdiques, incloent-hi la primera documentació coneguda referent a proves d'embaràs i és el tractat de pediatria més antic que es coneix, amb conjurs i prescripcions mèdiques per a protegir tant la mare com el nounat, així com per a tractar les malalties infantils.
Als papirs 163C i H i als 164A, B i C, es tracten els patiments de la zona perineal, amb descripcions per a tractar morenes, prolapse, prurit, opressió i calor.

## Papirs matemàtics (papirs de Berlín 6619)

Uns altres papirs també tracten problemes matemàtics: en contenen un que indica com l'àrea d'un quadrat de costat 100 unitats és igual a la de dos quadrats més petits que suggereix un cert coneixement del que més endavant seria el teorema de Pitàgores, tot i que també podria tractar-se de solucionar equacions de segon grau.

## Papirs literaris

Als papirs 10499B i 3022R, hi ha la Història de Sinuhé, escrita en forma autobiogràfica, així com altres relats i narracions.
# Pardal daurat d'Aràbia

El pardal daurat d'Aràbia (Passer euchlorus) és un ocell de la família dels passèrids (Passeridae).

## Hàbitat i distribució

Habita sabanes i matolls del sud-oest de la Península Aràbiga i la zona costanera del nord de Somàlia i Djibouti.

## Referències

* ↑ «Pardal daurat d'Aràbia». Cercaterm. TERMCAT, Centre de Terminologia. Rev. 20/02/2022(català)
# Pardal d'Abd al Kuri

El pardal d'Abd al Kuri (Passer hemileucus) és una espècie d'ocell de la família dels passèrids (Passeridae) endèmic de la petita illa d'Abd al-Kuri, a l'arxipèlag de Socotra.

## Referències

* ↑ «Pardal d'Abd al Kuri». Cercaterm. TERMCAT, Centre de Terminologia. Rev. 20/02/2022(català)
# Osturňa

Osturňa és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1593.
# Papir Harris

«Papir Harris» té aquests significats:
* Papir Harris I
* Papir Harris 500
# Parròquia de Vāne

La Parròquia de Vāne (en letó: Vānes pagasts) és una unitat administrativa del municipi de Kandava, al nord de Letònia. Abans de la reforma territorial administrativa de l'any 2009 pertanyia al raion de Tukuma.

## Pobles, viles i assentaments

* Vāne (centre parroquial)
* Aizupe
* Varieba
* Jaunvarieba
* Mežmuižas

## Referències

* ↑ «VĀNE PARISH» (en anglès). [Consulta: 10 novembre 2023].

## Vegeu també

* Organització territorial de Letònia
* Localitats de Letònia
* Casa Senyorial de Vāne
# Parramatta Eels

Els Parramatta Eels són un club professional de rugbi a 13 australià amb seu a Parramatta, Sydney. El club juga a la National Rugby League (NRL).

## Enllaços externs

* (anglès) Web oficial
# Parc Nacional d'Altıağac

El Parc Nacional d'Altıağac (en àzeri: Altıağac Milli Parkı) és un parc nacional de l'Azerbaidjan. Va ser establert pel decret del President de l'Azerbaidjan, Ilham Alíev, en una superfície d'11.035 hectàrees (110,35 quilòmetres quadrats) en 2 divisions administratives el raió de Xızı i el raió de Siyəzən el 31 d'agost de 2004.
L'àrea d'Altyaghach està en un 90,5% cobert per boscos caducifolis de fulla ampla en zones temperades. Els principals tipus d'arbres són la Parrotia persica, Quercus macranthera, Fraxinus angustifolia, Fagus orientalis.

## Referències

* ↑ http://www.azerb.com/photo-azer199.html
* ↑ http://www.eco.gov.az/en/altiagac/

## Enllaços externs

* Lloc web oficial: parc nacional d'Altiağac - ministeri d'ecologia i recursos naturals de l'Azerbaidjan (anglès)
* parcs nacionals: parc nacional d'Altiağac - ministeri d'ecologia i recursos naturals de l'Azerbaidjan Arxivat 2011-07-26 a Wayback Machine. (anglès)
# Partit Comunista Marxista-Leninista de Grècia

Partit Comunista Marxista-Leninista de Grècia (grec Μ - Λ Κομμουνιστικό Κόμμα Ελλάδας, Marxistiko - Leninistiko Kommunistiko Komma Elladas ML KKE) és un partit polític grec d'ideologia comunista marxista-leninista d'orientació maoista. Té el seu origen en l'Organització de Marxistes-Leninistes de Grècia, que el 1964 es va escindir del Partit Comunista de Grècia quan va donar suport les creences de Mao Zedong. Publica el bisetmanari "Laikos Dromos" (Λαϊκός Δρόμος).
A les eleccions legislatives gregues de 2000 el M-L KKE i A/synechia es presentaren plegats i obtingueren 5,866 vots. a les eleccions legislatives de 2004 el M-L KKE es presentà en solitari i va obtenir 4,846 vots. A les eleccions legislatives de 2007 va obtenir 8,088 vots (0,11%).

## Enllaços externs

* Pàgina del M-L KKE
# Partulina dubia

Partulina dubia és una espècie de mol·lusc gastròpode pertanyent a la família Achatinellidae.

## Distribució geogràfica

Es troba a les Illes Hawaii: Oahu.

## Costums

És arborícola.

## Referències

* ↑ The Taxonomicon (anglès)
* ↑ Hadfield, M.; Hadway, L. (1996). "Partulina dubia." 1996 Llista Vermella de la UICN. Unió Internacional per a la Conservació de la Natura, edició 1996. [Consulta: 16 abril 2023]
* 1 2 NatureServe (anglès)

## Bibliografia

* Cowie, R.H., N.L. Evenhuis, C.C. Christensen, 1995. Catalog of the Native Land and Freshwater Molluscs of the Hawaiian Islands. Backhuys Publishers: Leiden, els Països Baixos. 248 pp.
* Johnson, R.I., 1996. Types of land and freshwater mollusks from the Hawaiian islands in the Museum of Comparative Zoology, Bulletin of the Museum of Comparative Zoology, Harvard University, 155(4): 159-214.

## Enllaços externs

* Encyclopedia of Life (anglès)
* GBIF (anglès)
* uBio (anglès)
# Partulina mighelsiana

Partulina mighelsiana és una espècie de gastròpode eupulmonat terrestre de la família Achatinellidae

## Distribució geogràfica

És un endemisme de les Illes Hawaii.

## Costums

És arborícola.

## Estat de conservació

Les seues principals amenaces són la introducció d'espècies exòtiques, la destrucció del seu hàbitat i el furtivisme.

## Referències

* ↑ Hadfield, M.; Hadway, L. (1996). "Partulina mighelsiana." 1996 Llista Vermella de la UICN. Unió Internacional per a la Conservació de la Natura, edició 1996. [Consulta: 16 abril 2023]
* 1 2 NatureServe (anglès)

## Bibliografia

* Baillie, J. i Groombridge, B., 1996. Llista Vermella d'Espècies Amenaçades de la UICN 1996. UICN, Gland, Suïssa.
* Caum, E.L., 1974. Check list of Hawaiian land and fresh water mollusca. Bulletin of the Bernice P. Bishop Museum, Honolulu, 56: 1-80.
* Cowie, R.H., N.L. Evenhuis, C.C. Christensen, 1995. Catalog of the Native Land and Freshwater Molluscs of the Hawaiian Islands. Backhuys Publishers: Leiden, els Països Baixos. 248 pp.
* Groombridge, B. (ed.), 1994. 1994 IUCN Red List of Threatened Animals. UICN, Gland, Suïssa.
* Holland, B.S. i M.G. Hadfield, 2004. Origin and diversification of the endemic Hawaiian tree snails (Achatinellidae: Achatinellinae) based on molecular evidence. Molecular Phylogenetics and Evolution 32:588-600.
* Pilsbry, H. A., C.M.Cook & Hyatt, A., 1913-1914, Manual of Conchology, Vol XXII - Achatinellidae, pg. 77.

## Enllaços externs

* Encyclopedia of Life (anglès)
* The Global Decline of Nonmarine Mollusks (anglès)
* The Disappearance of Native Hawaiian Snails Arxivat 2010-09-30 a Wayback Machine. (anglès)
# Partit Socialista d'Alliberament Nacional Provisional

El Partit Socialista d'Alliberament Nacional-Provisional o simplement PSAN-provisional (PSAN-P) va ser un partit polític independentista i socialista català. Va sorgir el 1974 com una escissió del PSAN. El 1979 es va fusionar amb l'Organització Socialista d'Alliberament Nacional per fundar els Independentistes dels Països Catalans.

## Història

El PSAN-P es va escindir del PSAN arran de les crítiques sobre la incapacitat del partit per crear un moviment pròpiament independentista. Aquestes crítiques desembocarien en un conjunt de tensions les quals acabarien creant el PSAN-P, el qual deu el seu nom a la IRA-Provisional. Entre els seus principals dirigents destacaren Carles Castellanos, Eva Serra i Puig i Agustí Alcoberro.
Aquest nou partit era més partidari de la lluita armada, la qual cosa obligà a exiliar-se una part important de la direcció. El PSAN-P, amb un caràcter rupturista, de vocació nacional-popular i d'enfrontament directe contra l'Estat, firma un tractat d'acord amb ETA i la Unión do Pobo Galego per col·laborar, conjuntament, amb els respectius moviments d'alliberament nacional. Així mateix, El PSAN-P s'adhereix a la Carta de Brest. En aquest sentit, impulsa el Col·lectiu d'Obrers en Lluita (COLL) i tota una sèrie d'organitzacions sectorials. També l'OLLA era vinculada a elements del partit. Va demanar el boicot a les eleccions generals espanyoles de 1977.
Fou el Partit Socialista d'Alliberament Nacional-Provisional, juntament amb altres forces polítiques, qui creà el Comitè Català contra la Constitució Espanyola. Posteriorment, en el Congrés de Rià (Conflent) de 1979, l'organització es fusionà amb altres grups, com OSAN (Organització Socialista d'Alliberament Nacional), donant pas a IPC (Independentistes dels Països Catalans), organització que al seu torn participarà en la creació del Moviment de Defensa de la Terra, el 1986.

## Referències

* ↑ Letamendía, Francisco. Historia del nacionalismo vasco y de E.T.A.: Introduccion a la historia del País Vasco; ETA en el franquismo (1951-1976). R & B Ediciones, 1994, p. 409. ISBN 847728248X.
* ↑ Sastre, Carles. Terra lliure, punt de partida: 1979-1995, una biografía autoritzada. Edicions del 1979, 2012, p. 34. ISBN 8494012606.
* ↑ Buch i Ros, 2010, p. 107.

## Bibliografia

* Buch i Ros, Roger. El Partit Socialista d'Alliberament Nacional dels Països Catalans (PSAN) (1968-1980) (tesi). Barcelona: Universitat Autònoma de Barcelona, gener 2010 [Consulta: 9 juny 2019].
# Pak Seung-zin

Pak Seung-zin (Wonsan, 11 de gener de 1941 - 5 d'agost de 2011), també Pak Sung Jin, fou un futbolista nord-coreà de la dècada de 1960.
Fou internacional amb la selecció de futbol de Corea del Nord amb la qual participà a la copa del Món de futbol de 1966.
A nivell de club destacà com a jugador de Moranbong Sports Club.

## Referències

* ↑ The Game of Their Lives a YouTube
* ↑ Copa do Mundo da FIFA Inglaterra 1966 Arxivat 2012-03-23 a Wayback Machine.
* ↑ «E' morto Pak Seung-Zin Chollima Football Fans». Calciocorea.altervista.org. [Consulta: 25 abril 2012].
* ↑ Pak Seung-zin a National-Football-Teams.com (anglès)
# Partit Socialista Burkinès

El Partit Socialista Burkinès (en francès: Parti Socialiste Burkinabè) va ser un partit polític de Burkina Faso. El PSB es va escindir del PAI a inicis dels 90. El seu líder era Ouindélassida François Ouédraogo. A les eleccions legislatives del 1992 el PSB va guanyar l'1,2% del vot popular i 1 dels 111 escons. El 1997 va guanyar l'1,8% dels vots i un escó. Al maig del 2001 es va fusionar amb el Partit per la Democràcia i el Progrés.
# Paràbola de la xarxa de pescar

La paràbola de la xarxa de pescar és una metàfora sobre la fi dels temps i la tria de les ànimes.

## Text

Evangeli segons Marc, capítol 13, versicles 47 a 50:
47 »També passa amb el Regne del cel com quan tiren una xarxa a l'aigua i la xarxa arreplega tota mena de peixos. 48 Un cop plena, la treuen a la platja, s'asseuen, i recullen en coves els peixos bons i llencen els dolents. 49 Igualment passarà a la fi del món: sortiran els àngels i destriaran els dolents dels justos, 50 i els llançaran a la fornal ardent; allà hi haurà els plors i el cruixit de dents.

## Interpretació

Segons l'homilia 11, paràgraf 4, de Gregori el Gran, l'església és comparada a la xarxa amb què pesca qualsevol home; la riba és la fi dels temps; els pescadors, els àngels de l'església trien els bons peixos, és a dir les bones ànimes de les dolentes. Sant Gregori el Gran a la seva homilia deixa l'esperança precisant que és encara temps de reflexionar fins i tot una vegada atrapat a la xarxa.

## Referències

* ↑ «Welcome pbministries.org - BlueHost.com». Arxivat de l'original el 2018-08-09. [Consulta: 24 desembre 2019].
* ↑ France, R. T.. The Gospel According to Matthew: An Introduction and Commentary (en anglès). Wm. B. Eerdmans Publishing, 1985. ISBN 978-0-8028-0063-3.
* ↑ «Mt 13,47-50 - BIBLIJA.net - La Bíblia a Internet». [Consulta: 24 desembre 2019].
Paràboles de Jesús del Nou Testament :
# Pelussa

El borrissol o pelussa és el nom comú per a les acumulacions visibles de fibres tèxtils i altres materials, que normalment es troben a la roba i al voltant de la mateixa. Procedeixen de certs materials utilitzats en la fabricació de peces de vestir de diversos materials, tals com: cotó, lli, llana, que contenen nombroses fibres molt curtes i que queden agrupades juntes.
Durant el curs del desgast normal, aquestes fibres poden o bé separar-se o bé ser decantades fora del teixit del que formen part. Aquesta és la raó per la qual els articles molt usats com les camises o les tovalloles queden més prims amb el temps, i totes aquestes partícules al final s'acumulen en el filtre de pelussa de l'assecadora de roba o de la rentadora.
A causa de la seva baixa superfície, l'estàtica provoca que les fibres que s'han desprès d'una peça de vestir s'enganxin ràpidamnet entre si i amb l'element o les altres superfícies amb les quals entren en contacte. Altres fibres diferents o partícules petites també s'acumulen amb aquestes fibres de la roba, incloent pèl humà, pèl d'animals, cèl·lules de la pell, fibres vegetals, pol·len, pols de l'aire i microorganismes.

## Origen del nom

L'origen de la paraula moderna "pelussa" es relaciona amb "pel", que es genera durant el cultiu de les fibres més curtes de la planta de cotó (Gossypium), que també s'anomena "pelussa", de la qual es fabriquen els productes de cotó de baixa qualitat. La pelussa es compon de fils de tots els colors, que combinen les seves tonalitats i poden semblar d'un color gris uniforme.

## Vegeu també

* Borrissol del melic

## Referències

* 1 2 Contamination and ESD Control in High-Technology Manufacturing, 2006, p. 415–16.
* ↑ Modern Textiles, 1952, p. 14.
* ↑ Glass, Don. «The Color of Lint». A Moment of Science. Indiana Public Media, 16-10-2008. [Consulta: 26 març 2013].
# Pelugo

Pelugo és un municipi italià, dins de la província de Trento. L'any 2007 tenia 385 habitants. Limita amb els municipis de Caderzone, Daone, Massimeno, Montagne, Spiazzo, Strembo, Vigo Rendena i Villa Rendena.

## Administració

Llista d'alcaldes :
| Període | Identitat | Partit |
| 2005- | Silvano Campidelli | Llista cívica |
# Pere VIII del Congo

Pedro VIII Afonso o MBwafu (m. 17 d'abril de 1955) fou manikongo titular i pretendent del regne del Congo des del 1923 fins a la seva mort el 17 d'abril de 1955. Es va casar amb Isabel Tusamba, "descendent dels antics reis del Congo" el 10 de gener de 1931.
El despertar nacionalista coincidí amb la disputada successió del rei. A la seva mort es va produir un conflicte entre els candidats al tron simbòlic recolzats per diverses branques de l'aristocràcia congolesa. Molts baptistes São Salvador van recolzar un candidat "progressista", Dom Manuel Kidita, nebot del manikongo Manuel Kiditu (1912-1915), mentre que un altre grup tradicionalista centrat al voltant de Matadi dona suport a un candidat del kanda Kivuzi recolzat pel catolicisme i l'administració portuguesa.

## Referències

* ↑ (anglès) Inge Brinkman « War and Identity in Angola » dans Camille Goirard Lusotopie 2003: Violences et contrôle de la violence au Brésil, en Afrique et à Goa, Karthala p. 201.

## Enllaços externs

* (portuguès) O Reino do Congo: A decadência final do Reino do Congo
# Pere V de Portugal

Pere V de Portugal, dit l'Esperançat (Lisboa, 16 de setembre de 1837 - 11 de novembre de 1861), fou rei de Portugal (1853-1861), el primer de la dinastia Bragança-Wettin.

## Orígens familiars

Fill primogènit de la reina Maria II de Portugal i el seu marit Ferran de Saxònia-Coburg Gotha, posterior Ferran II de Portugal, nasqué a la cort reial de Lisboa el 16 de setembre de 1837.

## Ascens al tron

A la mort de la seva mare, el 1853, fou nomenat hereu de la corona portuguesa, però per la seva joventut tingué la regència del seu pare fins a la mort d'aquest el 1855. El 16 de desembre d'aquell any fou aclamat rei per la Cambra de Diputats a Lisboa.
En ascendir al tron decidí donar un caràcter modernitzador. Així durant el seu regant es van construir carreteres, telègraf, s'introduí el ferrocarril i es millorà la sanitat pública. Aquestes millores, però, no van servir per poder salvar la vida del jove rei, que va morir de còlera l'11 de novembre de 1861.

## Núpcies i successió

Es casà a Lisboa el 18 de maig de 1858 amb la princesa alemanya Estefania de Hohenzollern-Sigmaringen. D'aquest matrimoni no tingueren fills, per la qual cosa la corona passà al seu germà Lluís I de Portugal.
# Revista Española de Documentación Científica

La Revista Española de Documentación Científica (REDC) és una publicació trimestral de documentació, informació científica i biblioteconomia, creada el 1917, i editada pel Consell Superior d'Investigacions Científiques, amb la col·laboració de la Societat Espanyola de Documentació i Informació Científica (SEDIC) i de la Societat Catalana de Documentació i Informació (SOCADI).
L'objectiu principal d'aquesta revista és contribuir a la difusió del coneixement entre els investigadors del camp de les Biblioteques i les Ciències de la Informació i els implicats en l'ús d'informació científica, tècnica i estratègica per a la política científica i la presa de decisions.
La Revista Espanyola de Documentació Científica és la revista més important en espanyol dedicada a temes d'Informació, Documentació i Biblioteconomia. Recull treballs originals, notícies i experiències en el camp de la Documentació i crítiques de llibres. Inclou també una secció bibliogràfica amb les referències dels treballs publicats en les més importants revistes mundials d'Informació, Documentació i Biblioteconomia. També disposa d'una secció de normes, on apareixen els projectes de normes UNE sobre Documentació, quan es troben en fase d'informació pública. Durant la seva evolució en el temps s'ha observat un augment significatiu d'articles de recerca en la seva darrera etapa, així com una presència considerable i creixent d'estudis bibliomètrics, i també l'ús continuat de tècniques similars per a la recollida i anàlisi de dades. A més, s'ha detectat la consolidació durant els darrers anys de la Biblioteconomia i les Ciències de la Informació com a camp científic.
Es tracta d'una revista en accés obert i amb avaluació d'experts externs. Des de l'any 2013 s'edita exclusivament en format electrònic.

## Referències

* ↑ «Revista española de Documentación Científica (REDC)». Latindex (Sistema Regional de Información en Línea para Revistas Científicas de América Latina, el Caribe, España y Portugal). [Consulta: 16 maig 2020].
* ↑ «Revista española de documentación científica». Dialnet [Consulta: 15 maig 2020].
* ↑ Ríos-Hilario, Ana Belén; Travieso-Rodríguez, C. «Estudio de la Revista Española de Documentación Científica: análisis comparativo de los periodos 1989-1999 y 2000-2010». Revista española de Documentación Científica, Vol. 36, Núm. 3, 2013, pàg. e016. DOI: 10.3989/redc.2013.3.990 [Consulta: 16 maig 2020].
* ↑ Delgado López-Cózar, Emilio «Las revistas españolas de ciencias de la documentación: productos manifiestamente mejorables». El Profesional de la Información, Vol. 10, Núm. 12, 2001, pàg. 46-56. Arxivat de l'original el 30 d’abril 2019. ISSN: 1699-2407 [Consulta: 15 maig 2020].
* ↑ Granadino, Begoña «La Revista Española de Documentación Científica cambia a formato exclusivamente electrónico». Revista Espanola de Documentacion Cientifica [Madrid], Tom 35, Núm. 4, 2012 [Consulta: 15 maig 2020].

## Enllaços externs

* Revista española de documentación científica